text: [{"text_idx": "#000004", "text": "Minst 50 metrar av Nord Stream 1- gasslei\u00f0ingini eru burtur"}, {"text_idx": "#000005", "text": "Minst 50 metrar av Nord Stream 1 gasslei\u00f0ingini eru burtur. Ta\u00f0 vi\u0301sa fyrstu myndirnar av sprongdu gasslei\u00f0ingunum i\u0301 Eystrasalti. Ta\u00f0 er svenska bla\u00f0i\u00f0 Expressen, i\u00f0 hevur havt dronu a\u0301 havsins botni fyri at taka myndir."}, {"text_idx": "#000006", "text": "Si\u0301\u00f0ani ta\u00f0 var\u00f0 sta\u00f0fest, at talan var um yvirgang, ti\u0301 fleiri spreingingar vo\u0301r\u00f0u skra\u0301settar i\u0301 \u00f8kinum, hava ty\u0301skir, svenskir og danskir myndugleikar arbeitt vi\u00f0 at uppkla\u0301ra ma\u0301li\u00f0, men enn er onki u\u0301rslit komi\u00f0 fram ti\u0301 vi\u00f0vi\u0301kjandi."}, {"text_idx": "#000007", "text": "Myndirnar hja\u0301 Expressen vi\u0301sa, at talan er um herverk ella yvirgang, ti\u0301 lei\u00f0ingin er oy\u00f0il\u00f8gd, og har si\u0301ggjast restir av sta\u0301li og boygdum armeringsj\u00f8rnum."}, {"text_idx": "#000008", "text": "Russland hevur si\u0301\u00f0an 2011 sent gass gj\u00f8gnum Nord Stream 1 gasslei\u00f0ingina, men si\u0301\u00f0an innra\u0301sina i\u0301 Ukraina, hevur veri\u00f0 avmarka\u00f0 hvussu no\u0301gv gass er fari\u00f0 gj\u00f8gnum lei\u00f0ingina. Nord Stream 2, sum eisini var\u00f0 rakt av yvirganginum, var ju\u0301st li\u00f0ug, og na\u0301ddi onganti\u0301\u00f0 at ver\u00f0a tikin veruliga i\u0301 bru\u0301k."}, {"text_idx": "#000009", "text": "Seint i\u0301 august ma\u0301na\u00f0i bo\u00f0a\u00f0i russiska felagi\u00f0 Gazprom fra\u0301, at \u00e6tlanin var at gera umv\u00e6lingar a\u0301 lei\u00f0ingina, sum skuldi taka tri\u0301ggjar dagar, skrivar NRK."}, {"text_idx": "#000010", "text": "Eyglei\u00f0arar hava si\u0301\u00f0an gitt, at Russland fo\u0301r at bru\u0301ka gassveitingina sum politiskt va\u0301pn i\u0301 o\u0301semjuni vi\u00f0 vestanlond. Russland hevur hinvegin vi\u0301st aftur, at tey bru\u0301ka gassi\u00f0 sum va\u0301pn."}, {"text_idx": "#000011", "text": "Expressen hevur fingi myndirnar til vega vi\u00f0 at senda eina sokalla\u00f0a undirvatnsdronu ni\u00f0ur a\u0301 botn i\u0301 \u00f8kinum, nu\u0301 onki gass lekur longur u\u0301r lei\u00f0ingini."}]